Mei | 2011 | Leon von Moltke se blog
Posted in Uncategorized on 31/05/2011| 3 Comments »
As die somer verander in herfs in winter voor die somer son gemaak het op die groen gras wat met pekanneute gesaai is onder die geelbruinblare, waai die hessianfee haar staffie as die blaarkabouters windsurf op die blare en mekaar met akkers gooi. As die wingerdblare wynrooi raak en die akkers uit hulle bekers val dink die hadeda’s aan gevriesde carpaccio erdwurms met die ryp wat spierwit lê en diamante knipoog op die gras en knipoog in die oggendson.
Op die berg waai sy kuif deurmekaar en klap die suikerkanne teen die speldekussings. Hy draai om en glimlag.
Posted in Uncategorized on 31/05/2011| 7 Comments »
Soos Gloria Gaynor sing:
Posted in Uncategorized on 26/05/2011| 6 Comments »
Die vet geel blomme lag en draai in die wind
as byevoete hulle kielie,
maar die knopperige vet pampoene
se senu’s stort ineen
as die ystervark byt byt byt.
Iemand is daar begrawe
Posted in Uncategorized on 25/05/2011| 3 Comments »
‘n Klein begraafplasie naby die plakkerskamp by die kruis by Tarlton waar jy Krugersdorp en Magaliesburg toe gaan. Vroeg in die oggend is die gras spierwit geryp, met bottels wat orals oor die grafte gesaai rommel. Die gras het die swakgemerkte en grafsteenlose grafte oorgroei dat jy daaroor val voor jy sien jy trap op ‘n graf. Dit ruik soos stront en daar is twee voetpaadjies tussen die lang gras uitgestap. Nie een van die grafstene is meer leesbaar nie.
Iemand is daar begrawe. Miskien iemand se pa, miskien iemand se ma, se kind, se oom, se tannie, se geliefde.
Lankal vergete, ‘n plek om bottels en blikke eenkant te smyt.
Om te weet of nie
Posted in Uncategorized on 24/05/2011| 7 Comments »
Soos Charles Bukowski skryf in “Notes of a Dirty Old Man”:
the unsecurity of knowledge was the same as the security of no-knowledge.
neither was superior, neither was anything.
(Wat seker min of meer dieselfde is as die Prediker se: “Ek het by myself gedink: die lot van die dwaas sal my ook tref, wat help dit my dan dat ek soveel wysheid het? En ek het vir myself gesê: ook dit kom tot niks.”)